CELEX: 62008TN0088
Language: fi
Date: 2008-02-18 00:00:00
Title: Asia T-88/08: Kanne 18.2.2008 — Kyproksen tasavalta v. komissio

7.6.2008   
            
            
               FI
            
            
               Euroopan unionin virallinen lehti
            
            
               C 142/27
            
         Kanne 18.2.2008 — Kyproksen tasavalta v. komissio
   (Asia T-88/08)
   (2008/C 142/49)
   Oikeudenkäyntikieli: kreikka
   Asianosaiset
   
      Kantaja: Kyproksen tasavalta (asiamies P. Kliridis)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava hankintamenettelyä numero EuropeAid/125242/C/SER/CY, joka koskee sopimuksen nimeltä ”Technical Assistance to support implementation of the rural development sector programme” tekemistä, koskeva ilmoitus, joka julkaistiin ainoastaan englannin kielellä sivulla http://ec.europa.eu/europaid/tender/data/ 6.12.2007 tai sen tienoilla, ja kyseisen ilmoituksen 5 artikla ja 28 artiklan 2 kohta
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää, että riidanalainen ilmoitus on lainvastainen seuraavista syistä:
   
               —
            
            
               ensinnäkin siksi, että komissio ilmoituksen julkaistessaan ylitti sen oikeudellisen perustan, erityisesti rahoitusvälineen perustamisesta Kyproksen turkkilaisen yhteisön taloudellisen kehityksen edistämiseksi ja Euroopan jälleenrakennusvirastosta annetun asetuksen (EY) N:o 2667/2000 muuttamisesta 27.2.2006 annetun neuvoston asetuksen (EY) N:o 389/2006, (1) ja/tai rikkoi sitä;
            
         
               —
            
            
               toiseksi siksi, että kyseinen ilmoitus on ristiriidassa EY 299 artiklan kanssa ja/tai ei vastaa sitä, sellaisena kuin kyseinen artikla on muutettuna Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista tehdyn asiakirjan (vuoden 2003 liittymisasiakirja) (2) 19 artiklalla sekä Kyproksesta tehdyllä vuoden 2003 liittymisasiakirjan pöytäkirjalla N:o 10 (3);
            
         
               —
            
            
               kolmanneksi siksi, että kyseinen ilmoitus on ristiriidassa pakottavan kansainvälisen oikeuden oikeussääntöjen mukaisten velvoitteiden sekä Yhdistyneiden kansakuntien turvallisuusneuvoston päätöslauselmien 541 (1983) ja 550 (1984) kanssa tai ei vastaa näitä velvoitteita ja päätöslauselmia;
            
         
               —
            
            
               neljänneksi siksi, että ilmoitusta ei julkaistu Euroopan unionin virallisessa lehdessä.
            
         
      (1)  EUVL L 65, s. 5.
   
      (2)  EUVL L 236, s. 33.
   
      (3)  EUVL L 236, s. 955.